Formosa Sumco Technology กระดูกสันหลัง ของผู้ผลิตชิประดับโลก
ความต้องการสินค้าอิเล็กทรอนิกส์ที่เพิ่มขึ้นอย่างมากทั่วโลก ดูจะเริ่มกระทบกับอุตสาหกรรมที่พึ่งพาชิป มากขึ้นเรื่อย ๆ  เมื่อเรื่องเป็นแบบนี้ ความสนใจของนักลงทุนทั่วโลก จึงมุ่งไปที่บริษัทผลิตชิปรายอื่น ๆ เช่น TSMC, UMC, Samsung, SMIC, Intel โดยเฉพาะ TSMC ที่ครองส่วนแบ่งตลาดชิปทั่วโลก กว่า 55%  TSMC ยังถือว่ามีเทคโนโลยีที่ล้ำหน้ากว่าบริษัทชิปรายอื่น ๆ อย่างในปี 2020 ที่ผ่านมา ก็ได้ผลิตชิป M1 สำหรับ MacBook ของ Apple ด้วยนวัตกรรมแบบ 5 นาโนเมตร ซึ่งถือว่าเล็กและทันสมัยสุด ๆ ในปัจจุบัน  ซึ่งนอกจากบริษัทผลิตชิปอย่าง TSMC และบริษัทอื่น ๆ จะเป็นผู้ได้รับประโยชน์ในครั้งนี้แล้ว อีกหนึ่งอุตสาหกรรมที่เติบโตตามไปด้วย ก็คือ ซัปพลายเออร์ ที่คอยป้อนวัตถุดิบในการผลิตชิป ให้บริษัทผลิตชิปต่าง ๆ  หนึ่งในนั้นก็คือ บริษัทที่ชื่อว่า Formosa Sumco Technology หรือ FST  บริษัทนี้ ขายอะไรให้บริษัทผลิตชิป ? ลงทุนแมนจะเล่าให้ฟัง
5 เม.ย. 2564

Formosa Sumco Technology กระดูกสันหลัง ของผู้ผลิตชิประดับโลก / โดย ลงทุนแมน
ความต้องการสินค้าอิเล็กทรอนิกส์ที่เพิ่มขึ้นอย่างมากทั่วโลก 
ดูจะเริ่มกระทบกับอุตสาหกรรมที่พึ่งพาชิป มากขึ้นเรื่อย ๆ
เมื่อเรื่องเป็นแบบนี้ ความสนใจของนักลงทุนทั่วโลก
จึงมุ่งไปที่บริษัทผลิตชิปรายอื่น ๆ เช่น TSMC, UMC, Samsung, SMIC, Intel 
โดยเฉพาะ TSMC ที่ครองส่วนแบ่งตลาดชิปทั่วโลก กว่า 55%
TSMC ยังถือว่ามีเทคโนโลยีที่ล้ำหน้ากว่าบริษัทชิปรายอื่น ๆ
อย่างในปี 2020 ที่ผ่านมา ก็ได้ผลิตชิป M1 สำหรับ MacBook ของ Apple 
ด้วยนวัตกรรมแบบ 5 นาโนเมตร ซึ่งถือว่าเล็กและทันสมัยสุด ๆ ในปัจจุบัน
ซึ่งนอกจากบริษัทผลิตชิปอย่าง TSMC 
และบริษัทอื่น ๆ จะเป็นผู้ได้รับประโยชน์ในครั้งนี้แล้ว
อีกหนึ่งอุตสาหกรรมที่เติบโตตามไปด้วย
ก็คือ ซัปพลายเออร์ ที่คอยป้อนวัตถุดิบในการผลิตชิป ให้บริษัทผลิตชิปต่าง ๆ
หนึ่งในนั้นก็คือ บริษัทที่ชื่อว่า Formosa Sumco Technology หรือ FST
บริษัทนี้ ขายอะไรให้บริษัทผลิตชิป ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
Formosa Sumco Technology เป็นหนึ่งในผู้ผลิต “ซิลิคอนเวเฟอร์” 
สำหรับการนำไปพิมพ์ลาย ให้เป็นโครงสร้างทางเดินของวงจรไฟฟ้า
ที่จะสามารถนำไปผลิตเป็นชิปเซตสำหรับประมวลผลสินค้าอิเล็กทรอนิกส์อย่าง สมาร์ตโฟนหรือคอมพิวเตอร์ได้
บริษัทแห่งนี้ ก่อตั้งเมื่อปี 1995 โดยเป็นความร่วมมือระหว่าง 2 บริษัทคือ 
“Formosa Plastics Group และ “SUMCO Corporation”
ลองมาดูทางฝั่ง Formosa Plastics Group กันก่อน..
Formosa Plastics Group เป็นบริษัทที่เก่าแก่ 
และมีอิทธิพลอย่างมากกับความเจริญทางเศรษฐกิจของไต้หวัน
บริษัทแห่งนี้มีบริษัทลูกที่ทำธุรกิจหลากหลาย
ซึ่งส่วนใหญ่จะเน้นไปที่วัตถุดิบตั้งต้นในการผลิตสินค้าต่าง ๆ เช่น
- Formosa Petrochemical บริษัทกลั่นน้ำมันเอกชนแห่งแรกของไต้หวัน
- Formosa Plastics Corporation บริษัทผลิตพลาสติกรายใหญ่รายหนึ่งของโลก
- Formosa Taffeta บริษัทผลิตเส้นใยสังเคราะห์สำหรับอุตสาหกรรมสิ่งทอ และเป็นผู้นำในการใช้เส้นใยคาร์บอนมาประยุกต์ในวงการอุตสาหกรรมต่าง ๆ
- Nanya Technology บริษัทผลิต Dynamic Random Access Memory (DRAM) อันดับต้น ๆ ของโลก ซึ่งเป็นชิ้นส่วนอีกอย่างหนึ่ง ที่จำเป็นในอุปกรณ์คอมพิวเตอร์ส่วนบุคคลในปัจจุบัน
นอกจากนี้ยังมีบริษัทเครือญาติเป็นบริษัทผลิตอุปกรณ์เทคโนโลยีชื่อคุ้นหู อย่าง HTC
ซึ่งมีประธานบริษัทคือ คุณ Cher Wang ลูกสาวผู้ก่อตั้ง Formosa Plastics Group
ทีนี้ ลองมาดู SUMCO Corporation บริษัทแม่ผู้ร่วมทุนจากญี่ปุ่น กันบ้าง..
SUMCO Corporation เป็นผู้ผลิตแผ่นซิลิคอนเวเฟอร์ มาตั้งแต่ปี 1999 
และในปี 2013 ก็ครองส่วนแบ่งตลาด แผ่นซิลิคอนเวเฟอร์ เป็นอันดับสองของโลก เป็นรองจาก Shin-Etsu Handotai บริษัทสัญชาติญี่ปุ่น
เมื่อนำจุดเด่นของทั้ง 2 บริษัทนี้มารวมกัน
คือ Formosa Plastics Group ที่มีอิทธิพลต่อตลาดไต้หวัน
และ SUMCO Corporation ที่โดดเด่นเรื่องการเป็นผู้ผลิตแผ่นซิลิคอนเวเฟอร์ ที่เป็นวัตถุดิบตั้งต้นสำคัญสำหรับอุตสาหกรรมชิป
Formosa Sumco Technology จึงกลายมาเป็น
บริษัทที่ครบเครื่องทั้งทรัพยากรการผลิต
และความสามารถในการต่อรองในฐานะซัปพลายเออร์
โดยปัจจุบัน Formosa Sumco Technology เป็นซัปพลายเออร์คนสำคัญของ TSMC บริษัทผลิตชิปเซตที่ทรงประสิทธิภาพที่สุดในโลกตอนนี้
ซึ่ง TSMC นั้นก็ขึ้นชื่อในเรื่องความเข้มงวดในการคัดเลือกซัปพลายเออร์ 
ก็หมายความได้ว่าแผ่นซิลิคอนเวเฟอร์ของ Formosa Sumco Technology นั้นมีคุณภาพสูง
จนเป็นที่ยอมรับของบริษัทในระดับโลก
ทำให้ นอกจาก TSMC แล้ว Formosa Sumco Technology ยังเป็นซัปพลายเออร์ให้กับบริษัทผลิตชิปรายใหญ่อีกหลายราย
ยกตัวอย่างเช่น
- UMC บริษัทผลิตชิปสัญชาติไต้หวัน บริษัทแม่ของ MediaTek ที่ออกแบบและจำหน่ายชิปรายใหญ่ของไต้หวัน
- SMIC บริษัทผลิตชิปอันดับหนึ่งของจีนแผ่นดินใหญ่ ก็สั่งซื้อแผ่นซิลิคอนเวเฟอร์ จาก FST เพื่อที่จะสามารถผลิตชิปได้ตรงมาตรฐานระดับสูง
โดยในปัจจุบัน Formosa Sumco Technology เป็นบริษัทมหาชนในตลาดหลักทรัพย์ไต้หวัน
ซึ่งมีมูลค่าประมาณ 58,200 ล้านบาท
ผลประกอบการ ย้อนหลัง 3 ปี ของ Formosa Sumco Technology Corporation
ปี 2018 รายได้ 17,995 ล้านบาท กำไร 6,138 ล้านบาท
ปี 2019 รายได้ 12,800 ล้านบาท กำไร 2,339 ล้านบาท
ปี 2020 รายได้ 13,128 ล้านบาท กำไร 1,439 ล้านบาท
ถึงแม้ว่ารายได้ในช่วง 3 ปีหลังมานี้ จะลดลง 
แต่ไตรมาสแรกของปี 2021 บริษัทก็ได้รายงานว่า
ได้รับคำสั่งซื้อเต็มการผลิตตั้งแต่ช่วงกลางปีที่แล้ว
และจากสถานการณ์การขาดแคลนชิปในปัจจุบัน 
ก็ทำให้มูลค่าของบริษัทผู้ผลิตชิ้นส่วนและผู้จัดจำหน่ายวัตถุดิบสำหรับการผลิตชิปนั้นปรับตัวสูงขึ้นตาม ๆ กัน
ส่วนมูลค่าบริษัทของ Formosa Sumco Technology
ก็ปรับตัวขึ้นมาจากช่วงต้นปี 2020 ประมาณ 20%
และตราบใดที่อุตสาหกรรมสินค้าอิเล็กทรอนิกส์ต่าง ๆ ยังคงเติบโตได้ดี
บริษัทที่เป็นต้นน้ำของอุตสาหกรรมนี้ 
อย่าง Formosa Sumco Technology ก็น่าจะเติบโต ตามไปด้วย..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
- 
- 
- 
- 
- 
- 
- 
- 
- 
- 
-